16.6.2023
DA
Den Europæiske Unions Tidende
C 214/123 Torsdag den 19. januar 2023
P9_TA(2023)0017
Kontrol med Den Europæiske Investeringsbanks finansielle aktiviteter — årsberetning 2021 Europa-Parlamentets beslutning af 19. januar 2023 om kontrol med Den Europæiske Investeringsbanks finansielle aktiviteter — årsberetning 2021 (2022/2153(INI)) (2023/C 214/12)
Europa-Parlamentet, — der henviser til Den Europæiske Investeringsbanks (EIB) aktivitetsrapport for 2021 med titlen The Innovation Response, der blev offentliggjort den 27. januar 2022, — der henviser til EIB's finansielle beretning for 2021 og EIB's rapport om finansierings- og låntagningsaktiviteter 2021, begge offentliggjort den 5. maj 2022, — der henviser til EIB-Gruppens forretningsplan for 2021, som blev offentliggjort den 20. januar 2021, — der henviser til EIB's investeringsrapport 2020/2021: Building a smart and green Europe in the COVID-19 era, som blev offentliggjort den 21. januar 2021, — der henviser til gennemførelsesplanen for EIB-Gruppens køreplan for klimabanken 2021-2025, som blev vedtaget af EIB's bestyrelse den 14. november 2020 og offentliggjort den 14. december 2020, — der henviser til EIB's klimastrategi, der blev vedtaget i november 2020 og offentliggjort den 15. november 2020, — der henviser til EIB-Gruppens bæredygtighedsrapport for 2021, som blev offentliggjort den 6. juli 2022, — der henviser til EIB-Gruppens ramme for miljømæssig og social bæredygtighed, som blev vedtaget den 2. februar 2022, — der henviser til årsberetningerne fra EIB's Revisionsudvalg for 2021, som blev offentliggjort den 21. juli 2022, — der henviser til EIB's aktivitetsrapport om undersøgelser af svig for 2021, som blev offentliggjort den 7. juli 2022, — der henviser til årsberetningen om EIB’s udbudsklagevirksomhed og fra EIB's udbudsklageudvalg for 2021, der blev offentliggjort den 7. april 2022, — der henviser til den samarbejdsaftale, der blev undertegnet af EIB, Den Europæiske Investeringsfond (EIF) og Den Europæiske Anklagemyndighed (EPPO) den 7. december 2021, — der henviser til EIB's efterlevelsesrapport for 2021, som blev offentliggjort den 25. august 2022, — der henviser til »EIB Group PATH Framework — Supporting the counterparties on their pathways to align with the Paris Agreement (Paris Alignment for Counterparties framework)«, som blev offentliggjort den 26. oktober 2021, — der henviser til EIB-Gruppens politik for bekæmpelse af svig, som blev offentliggjort den 5. august 2021, — der henviser til årsberetningen for 2020 fra EIB's udvalg for etik og regelefterlevelse, som blev offentliggjort den 8. april 2022, og til udvalgets forretningsorden, — der henviser til adfærdskodekserne for EIB-Gruppens personale, for medlemmer af dens revisionsudvalg og for dens direktion,